Vzorec dogovora o oblikovanju sveta delavcev kapitalsko povezanih družb

Na podlagi 73. člena zakona o sodelovanju delavcev pri upravljanju sklepajo sveti delavcev družb:

1. ............................................................................

2. ............................................................................

3. ............................................................................

4. ............................................................................

5. ............................................................................

6. ............................................................................

7. ............................................................................

D O G O V O R

o oblikovanju sveta delavcev kapitalsko povezanih družb
v okviru .........................................................(naziv koncerna)







1. člen

Svet delavcev kapitalsko povezanih družb v okviru koncerna (v nadaljevanju: skupni svet delavcev) šteje skupno .... članov.

Število predstavnikov sveta delavcev posamezne povezane družbe v skupnem svetu delavcev se ob upoštevanju določbe 1. odst. 74. člena zakona o sodelovanju delavcev pri upravljanju (ZSDU) določi tako:

1. da je njihovo število praviloma sorazmerno številu članov sveta delavcev te družbe v primerjavi s skupnim številom (seštevkom) članov svetov delavcev vseh kapitalsko povezanih družb, pri čemer se po potrebi uporabi metoda matematičnega zaokrožanja;

2. da se v primeru, ko ima ena povezana družba več zaposlenih kot vse ostale skupaj, kot korekcijski kriterij uporabi še velikost družbe po številu zaposlenih tako, da ima ta družba v vsakem primeru tudi večinsko zastopstvo v skupnem svetu delavcev.

Svet delavcev posamezne povezane  družbe ima skladno z določbo prejšnjega odstavka v skupnem svetu delavcev naslednje število predstavnikov:

1. ............................................................. (družba) -  ... članov

2. ............................................................. (družba) -  ... članov

3. ............................................................. (družba) -  ... članov

4. ............................................................. (družba) -  ... članov

5. ............................................................. (družba) -  ... članov

6. ............................................................. (družba) -  ... članov

7. ............................................................. (družba) -  ... članov

Po funkciji so člani skupnega sveta delavcev vsi predsedniki svetov delavcev  družb. V primeru odsotnosti jih lahko na seji nadomeščajo njihovi namestniki.







2. člen

Člani skupnega sveta delavcev na prvi seji izmed sebe izvolijo predsednika in namestnika predsednika skupnega sveta delavcev (konstituiranje skupnega sveta). 







3. člen

Skupni svet delavcev je pristojen za obravnavanje vprašanj, ki se nanašajo na delavce v vseh kapitalsko povezanih družbah, zlasti pa:

· konsolidirane poslovne bilance in letno poročilo koncerna,

· strategija razvoja in poslovna politika koncerna,

· spremembe dejavnosti znotraj koncerna in njihovega obsega,

· statusne spremembe v koncernu,

· prodaja posameznih družb in bistvene spremembe lastništva,

· skupna izhodišča za urejanje posameznih vprašanj položaja in pravic delavcev znotraj koncerna (skupna metodologija za sistemizacijo in vrednotenje dela, razpolaganje s skupnimi sredstvi standarda delavcev, politika izobraževanja, varstvo in zdravje delavcev itd.),

· druga vprašanja, ki jih svet delavcev in uprava koncerna določita s posebnim pisnim dogovorom (participacijskim dogovorom).

V razmerju do uprave koncerna ima skupni svet delavcev smiselno enak položaj ter pravice in dolžnosti, kot jih imajo sveti delavcev posameznih družb do organov teh družb (pravica do obveščenosti, skupna posvetovanja, soodločanje, itd).

Položaj ter pravice in obveznosti skupnega sveta delavcev glede sodelovanja pri upravljanju v smislu tega člena se natančneje uredijo s participacijskim dogovorom, ki ga skupni svet delavcev na podlagi 5. člena ZSDU sklene z upravo koncerna.

4. člen

Skupni svet delavcev je pristojen za imenovanje predstavnikov delavcev v nadzorni svet obvladujoče družbe (družbe matere, krovne družbe) v koncernu.

Če je v obvladujoči družbi zaposlenih vsaj 20 % skupnega števila delavcev v vseh kapitalsko povezanih družbah, ima vsaj enega predstavnika v nadzorni svet pravico imenovati svet delavcev te družbe.

Način kandidiranja in izvolitve predstavnikov delavcev v nadzorni svet obvladujoče družbe se natančneje uredi s poslovnikom skupnega sveta delavcev v skladu s tem dogovorom.

5. člen

Skupni svet delavcev je sklepčen, če so na seji prisotni predstavniki večine svetov delavcev posameznih družb. Skupni svet delavcev odloča z navadno večino glasov prisotnih članov, če ni s poslovnikom za odločanje o posameznih vprašanjih predpisana drugačna večina.

Vsak svet delavcev družbe ima pravico veta na odločitev skupnega sveta delavcev v primerih, ko gre za odločitev, ki se nanaša samo na to družbo (npr. v zvezi s prenehanjem ali drugimi statusnimi spremembami družbe ipd.).

Sveti delavcev družb oblikujejo skupni svet delavcev tudi kot usklajevalni organ, v okviru katerega načrtujejo skupne usmeritve za delovanje na področju sodelovanja delavcev pri upravljanju ter si zagotavljajo ustrezno strokovno in drugo pomoč pri svojem delu. 

Posebna oblika dela skupnega sveta delavcev so skupne seje celotnih svetov delavcev povezanih družb, na katerih se lahko sklepi sprejemajo le s konsenzom med vsemi povezanimi sveti delavcev.







6. člen

Skupni svet delavcev natančneje uredi način svojega dela s posebnim poslovnikom.







7. člen

Ta dogovor je sklenjen, ko ga potrdijo vsi udeleženci in ga podpišejo predsedniki svetov delavcev.

V .................................. dne ............................

                                    Podpisi predsednikov povezanih svetov delavcev:

                                    1. ..............................................

                                    2. ..............................................

                                    3. ..............................................

                                    4. ..............................................

                                    5. ..............................................

                                    6. ..............................................

                                    7. ..............................................

